b'\n_START_ARTICLE_\nDan Bain\n_START_SECTION_\n\xc5\xa0portna kariera\n_START_PARAGRAPH_\nRodil se je v Bellevillu, Ontario. Ko je bil \xc5\xa1e otrok, se je njegova dru\xc5\xbeina preselila v Winnipeg, Manitoba. Svojo prvo \xc5\xa1portno kolajno je Bain prejel pri 13 letih, in sicer v rolanju. Svojo zadnjo \xc5\xa1portno kolajno, v umetnostnem drsanju, pa je prejel pri starosti 56 let._NEWLINE_Bain je bil \xc4\x8dlan hokejskega mo\xc5\xa1tva Winnipeg Victorias od 1893 do 1902. Bil je tudi kapetan mo\xc5\xa1tev, ki sta osvojili Stanleyjev pokal v letih 1896 in 1901. Mo\xc5\xa1tvo Winnipeg Victorias je s tem postalo drugo mo\xc5\xa1tvo izven Montreala, ki je osvojilo pokal. Po koncu hokejske kariere je Bain leta 1903 osvojil dr\xc5\xbeavno prvenstvo v streljanju glinastih golobov. Umrl je v Winnipegu v visoki starosti 88 let._NEWLINE_Bain je bil sprejet v Hokejski hram slavnih lige NHL (1949), Kanadski \xc5\xa1portni hram slavnih (1971), Hokejski hram slavnih Manitobe in \xc5\xa0portni hram slavnih Manitobe. Prav tako je bil izbran za najbolj\xc5\xa1ega kanadskega \xc5\xa1portnika druge polovice 19. stoletja.'